Procesul verbal al şedinţei din data de 31.01.2017
Şedinţa a fost condusă de Manager General  Dr. Grasu Alis. 


Dr. Grasu Alis a anunţat că în aprobarea gărzilor suplimentare au prioritate cei care au efectuat gărzi suplimentare în perioada în care acestea nu erau plătite şi nici nu se putea acorda recuperări decît cu mare greutate. 

D-l secretar de stat, Raed Arafat, a anunţat că începând cu 1 martie fişele de solicitare nu se vor mai completa pe hârtie. Acestea vor fi completate automatizat pe tablete. Până la 1 martie tabletele vor fi utilizate în continuare în faza de test.


Dr. Grasu Alis a anunţat că astăzi se va da o decizie pentru următoarele 3 luni privind procentul de plată al de gărzilor suplimentare. Pentru următoarele 3 luni va fi păstrat acelaşi procent ca şi până acum de 75%. 


De mâine începe evaluarea personalului operativ. Acesta se va desfăşura pe ture după un program deja anunţat.


Începând de săptămâna următoare o nouă serie de studenţi străini vor efectua practică pe ambulanţele SABIF în gărzi de 12 ore.


La magazia începând de mâine se pot ridica de către personalul operativ tricoul, jacheta din polar, şapca şi pulovărul.

Dr. Grasu Alis a anunţat că în perioada 13-28 februarie va avea loc auditul Ministerului Sănătăţii. Va fi auditată activitatea pe anul 2015-2016. La sfârşitul lunii se va efectua şi auditarea ISO.


În continuare s-au discutat probleme administrative ale microstaţiilor precum şi situaţia maşinilor aflate în service.


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.

În finalul şedinţei caietele de control de la microstaţii au fost vizate de Managerul General. 
